Kapil , Kohli
కోహ్లీ ఫామ్‌పై ఎలాంటి బెంగ లేదు: కపిల్‌
ముంబయి: ఐసిసి చాంపియన్స్‌ ట్రోఫీలో టీమిండియా కెప్టెన్‌ కోహ్లీ పుంజుకుంటాడని క్రికెట్‌ దిగ్గజం కపిల్‌దేవ్‌ ధీమా వ్యక్తం చేశాడు.ఐపిఎల్‌లో అతడి పేవల ఫామ్‌ గురించి ఆందోళన చెందాల్సిన అవసరం లేదన్నాడు.కోహ్లీ ఫామ్‌ ఆందోళనకరం కాదు.అతడి సామర్థ్యం,ప్రతిభ నాకు తెలుసు. కోహ్లీ తిరిగి పుంజు కుంటాడు.అతడు పరుగులు సాధించకపోవడానికి కారణాలేమీ కనిపించడం లేదు అని కపిల్‌ పేర్కొన్నాడు. టీమిండియాలో కోహ్లీ అత్యంత కీలక ఆటగాడు. అతడు పరుగులు చేయడం మొదలు పెడితే జట్టంతా ప్రేరణ పొందుతుంది.
సారథి పరుగులు చేస్తుంటే అంతకన్నా ఉత్తమం ఏముంటుందని కపిల్‌ వ్యాఖ్యానిం చాడు. గత ఐపిఎల్‌ సీజన్‌లో అరెంజ్‌ క్యాప్‌ సాధించిన కోహ్లీ ఈసారి కేవలం 308 పరుగులు మాత్రమే చేసిన సంగతి తెలిసిందే. ఐసిసి చాంపియన్స్‌ ట్రోఫీకి ఎంపికైన జట్టు బాగుందని కపిల్‌ పేర్కొన్నాడు.బౌలర్లు,బ్యాట్స్‌మెన్‌తో సమతూకంగా టీమిండియా ఉందన్నాడు.యువ బౌలర్‌ బుమ్రా మానసిక సామర్థ్యం నచ్చిందన్నారు.మిడిలార్డర్‌ లో ధోని,యువీ నిలబడటం కీలకమని పేర్కొన్నాడు.